stanford-oval/wikipedia huggingface dataset:
เอ๋อเหมยซอรัส
แหล่งข้อมูลอื่น

Omeisaurus in The Dinosaur Encyclopaedia เก็บถาวร 2009-09-26 ที่ เวย์แบ็กแมชชีน at Dino Russ's Lair.
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
แถบหินกระจาย

แถบหินกระจาย (อังกฤษ: scattered disc) คือย่านวัตถุไกลในระบบสุริยะที่มีดาวเคราะห์น้ำแข็งขนาดเล็กกระจัดกระจายอยู่ห่างๆ กัน เรียกชื่อว่า วัตถุในแถบหินกระจาย (อังกฤษ: scattered disc objects; SDO) ซึ่งเป็นกลุ่มย่อยอยู่ในบรรดาตระกูลวัตถุพ้นดาวเนปจูน (trans-Neptunian object; TNO) วัตถุในแถบหินกระจายมีค่าความเยื้องศูนย์กลางของวงโคจรสูงสุดถึง 0.8 ความเอียงวงโคจรสูงสุด 40° มีระยะไกลดวงอาทิตย์ที่สุดมากกว่า 30 หน่วยดาราศาสตร์ วงโคจรที่ไกลมากขนาดนี้เชื่อว่าเป็นผลจากแรงโน้มถ่วงที่กระจัดกระจายโดยดาวแก๊สยักษ์
เอ็มเอ-1 บอมเมอร์แจ็กเกต

เอ็มเอ-1 บอมเมอร์แจ็กเกต ด้านนอกเป็นสีเทาน้ำเงิน ด้านซับในเป็นสีแสดอินเดียน
เอ็มเอ-1 บอมเมอร์แจ็กเกต (อังกฤษ: MA-1 bomber jacket) หรือเรียกอีกอย่างว่า แจ็กเกตการบินเอ็มเอ-1 ถูกพัฒนาครั้งแรกในช่วงกลางปี ค.ศ. 1950 เอ็มเอ-1 จะมาก่อนบี-15 แจ็กเกตการบิน ความต้องการเป็นที่รู้จักในเครื่องบินไอพ่น สร้างความต้องการใหม่ให้ผู้ที่ปฏิบัติงานในด้านการบิน มีความปลอดภัยและความสะดวกสบาย
ประวัติ

ก่อนที่จะมีการการประดิษฐ์เครื่องบินไอพ่นรุ่นใหม่ออกมา เสื้อแจ็กเกตหนังฟอกขนแกะ แจกจ่ายให้กับเจ้าหน้าที่การบิน เพราะว่า เครื่องบินไอพ่นรุ่นใหม่สามารถเข้าไปโจมตีศัตรูได้ในระยะทางที่สูงกว่า ดังนั้นอุณหภูมีจะเย็นกว่าเครื่องบินใบพัด เสื้อแจ็กเกตหนังฟอกที่ตัวใหญ่อาจเปียกชื้นเนื่องจากฝนที่ตกอย่างหนัก (ในขณะที่เดินทางบนเครื่องบิน) หรือเหงื่่อ ออกมา ด้วยอุณภูมิที่ต่ำน้ำจะแข็งอาจทำให้ความอบอุ่นของเสื้อแจ็กเกตไม่สะดวกสบาย เครื่องบินไอพ่นรุ่นใหม่เป็นการออกแบบที่เพรียวลมมากกว่า ห้องคนขับเต็มไปด้วยอุปกรณ์และห้องเครื่องที่คับแคบ นักบินอาจเป็นตะคริว ทางเข้าและทางออกจากห้องคนขับมีความอันตราย เสื้อแจ๊คเก็ทหนังอาจจะลื่น  และเสื้อแจ็คเกตเก็บความอบอุ่นได้ยังไม่ดีนัก
ความต้องการเหล่านี้ ได้ถูกพัฒนาเป็นเสื้อแจ็กเกตการบิน บี-15 เสื้อแจ็กเกตผลิดมาจากฝ้าย ต่อมาการผลิตในแบบเดียวกันแต่ใช้ไนลอนมีคุณภาพสูง บี-15 มีปลอกคอ ขนปุยจำนวนมาก (เหมือนหนังขนสัตว์ที่ละเอียดนิ่มและหนาเล็กน้อย) ล่าสุดได้ส่งเสื้อบี-15ได้พบอุปสรรคจำนวนมากไปเกี่ยวข้องในทางการปฏิบัติ สายหนังไนลอนถูกค้นพบก่อนสงครามโลกครั้งที่ 2 แต่ไม่ใช่เครื่องแต่งกายการบินจนกระทั่งหลังสงครามจบ ไนลอนชนิดเป็นชนิดเดียวกันกับ ร่มชูชีพที่ใช้ประโยชน์ได้ จัดหาให้ในช่วงระหว่างสงคราม
แจ็กเกต เอ็มเอ-1 ได้ออกวางจำหน่ายเป็นครั้งแรกเมื่อประมาณ ค.ศ. 1949 หรือ ค.ศ. 1950 ต่อกองทัพสหรัฐอเมริกา ข้าราชการกองทัพเรือ และข้าราชการการบินทาอากาศ เสื้อแจ็กเกต เอ็มเอ-1 ปรากฏครั้งแรกในทวีปยุโรปแต่มีจำนวนน้อย ใน ค.ศ. 1950 มีความเป็นไปได้มากที่จะอยู่ในตลาดมืด และเกี่ยวข้องกับการขายให้กับรัฐบาลส่วนเกิน ในปี ค.ศ. 1960 เสื้อแจ็กเกตเอ็มเอ-1 ได้ปรากฏในทวีปยุโรป บริษัท อัลฟ่า อินดัสตรีย์ จำกัด เริ่มส่งออกเสื้อแจ็กเกตและเครื่องแต่งกายของทหารอื่น ๆ ให้กับกองทัพอากาศและลูกค้าชาวยุโรป
คุณลักษณะ

เสื้อแจ็กเกต เอ็มเอ-1 ออกแบบโดยกองทัพอากาศเพื่อใช้สำหรับเสื้อแจ็กเกตการบิน โรงงานได้ผลิดเสื้อแจ็กเกตเอ็มเอ-1 ที่ทำจาก ไนลอนมีคุณภาพสูง และ พอลิเมอร์ ซับใน เป็นผลสำเร็จ การออกแบบไนลอนที่น้ำหนักเบา เป็นที่ยอมรับของนักเพราะเสื้อแจ็กเกตที่อบอุ่นและสะดวกสบายเมื่อเข้าไปอยู่ในเครื่องบิน สามารถรูดซิปปิดเสื้อแจ็คเกต เอ็มเอ-1 ได้เพื่อป้องกันสภาพอากาศที่เย็นในขณะบินอยู่
เสื้อแจ็กเกต เอ็มเอ-1 ในอดีตที่ผ่านมามักจะประสบปัญหาและแก้ไขในการออกแบบ แต่มีคุณภาพสูง การออกแบบโดยพื้นฐานทำงานได้ดีเหมือนกัน เป็นการออกแบบที่สร้างสรรค์ถูกใช้อยู่ในสหรัฐอเมริกา รัฐบาลทางทหารมีลักษณะเฉพาะ " MIL -J-." การเปลี่ยนแปลงหมายเลข 8279 อยู่ที่หลังเสื้อ แจ็กเกต เอ็มเอ-1 ทำขั้นให้กับกองทัพอากาศทำเป็นระยะๆ สิ่งที่เกิดขึ้นเนื่องมาจากการนำสิ่งทอเข้ามาใหม่ เทคนิคในการเย็บแบบใหม่ หรือห้องคนขับเครื่องบินแบบใหม่สิ่งที่มีการเปลี่ยนแปลงการออกแบบเสื้อแจ็กเกต ทหารที่สวมใส่มีข้อจำกัดในการแก้ไข สิ่งที่ถูกทำให้เป็นสัญลักษณ์โดยเพิ่มตัวอักษรคือ Mil Spec. เช่น เอ็มเอ-1 มีลักษณะเฉพาะเป็นลำดับเป็นตัวเลขจากต้นฉบับ Mil -J-8279 ถึง J-8279A, J-8279B, J-8279C ฯลฯ การปรับปรุงแก้ไขโดยส่วนมากคือJ-8279F ล่าสุดถูกประกาศเมื่อปี ค.ศ. 1980
เอ็มเอ-1 ถูกผลิดทั้ง 2 สี ได้แก่ สีเขียวแก่ สีน้ำเข้ม สีน้ำเงินเข้มคือสีใหม่ที่ใช้เกี่ยวกับทหาร แตู่กสีเขียวถูกแทนที่ในไม่ช้า ในช่วงสงครามเกาหลี (1950 - 1953) การผสมเครื่องแต่งกายการบินจะมีระยะเวลาหลายครั้ง และเป็นสีที่ไม่ธรรมดา เป็นไปได้ที่สีเขียวถูกนำไปใช้ เพราะว่ามีส่วนผสมมากกว่า และสภาวะแวดล้อมนักบินจะต้อง พลางตัวจากพื้นดิน เอ็มเอ-1 เป็นแฟชั่นสมัยใหม่ที่ความหลายของสี รวมไปถึงเอ็มเอ-1 สมัยใหม่ เช่น สีดำ สีแดง สีนำเงิน สีเงิน สีเทา และสีเหลือง
พลเรือน

เนื่องมาจากเสื้อแจ็กเกตเอ็มเอ-1 ผู้ที่สวมใส่ไม่ใช่แค่ความสบาย ในระหว่างช่วงฤดูหนาวเสื้อแจ็กเกตมีชื่อเสียงมากในทวีปยุโรป และออสเตรเลีย เสื้อแจ็กเกตโดยส่วนมากผู้ที่สวมใส่ส่วนใหญ่เป็นผู้คนชาวอเมริกันอีกด้วย ซึ่งจะรู้จักกันในชื่อเสื้อบอมเมอร์แจ็กเกต โดยเฉพาะพื้นที่มีอากาศเย็น เสื้อแจ็กเกตเหล่านี้รู้จักกันแพร่หลายได้แก่กลุ่มสกินเฮด วัฒนธรรมย่อย (subculture) และดอร์เมน (Doormen) อยู่ในสหรัฐอเมริกาในปี 1970 จนถึงทุกวันนี้ผู้ที่เริ่มสวมใส่อีกครั้งคือ กลุ่มสกินเฮดที่นิยมแพร่หลายทั่วโลก และปลันชัส (planchas) ในอุรุกวัย
ดูเพิ่ม

เอ็มเอ-2 บอมเมอร์แจ็กเกต
แขวนคอ ควักไส้ และผ่าสี่

ภาพการประหารชีวิต ฮิว เดสเพนเซอร์ ผู้เยาว์ (Hugh Despenser the Younger)
การแขวนคอ ควักไส้ และผ่าสี่ (อังกฤษ: hanged, drawn and quartered) เป็นโทษประหารชีวิตสำหรับนักโทษชายที่มีความผิดฐานเป็นกบฏต่อแผ่นดินอังกฤษ ประกาศใช้ครั้งแรกในพระราชบัญญัติกบฏ ค.ศ. 1351 แต่มีการใช้มาก่อนหน้านี้ตั้งแต่ปี ค.ศ. 1238 แล้ว ส่วนนักโทษหญิงที่มีความผิดฐานเดียวกันจะถูกเผาทั้งเป็นแทน
การแขวนคอ ควักไส้ และผ่าสี่ จะเริ่มจากการผูกนักโทษประหารไว้กับม้า แล้วลากไปยังลานประหาร ก่อนจะแขวนคอนักโทษแต่ไม่ให้ถึงตาย จากนั้นจะตัดอวัยวะเพศ ควักเครื่องใน ตัดศีรษะ และสับร่างกายออกเป็น 4 ส่วน แล้วนำไปเสียบประจานตามสถานที่ต่าง ๆ
วิธีการประหารชีวิตนี้ถูกยกเลิกไปในปี ค.ศ. 1870
ดูเพิ่ม

วิลเลียม วอลเลซ
กาย ฟอกส์
แหล่งข้อมูลอื่น

drawing and quartering | punishment | Britannica.com
วัดพระธาตุเชิงชุมวรวิหาร

| วัดพระธาตุเชิงชุมวรวิหาร |
| --- | --- |
องค์พระธาตุเชิงชุม

ที่ตั้ง: ถนนเจริญเมือง ตำบลธาตุเชิงชุม อำเภอเมืองสกลนคร จังหวัดสกลนคร
ประเภท: พระอารามหลวงชั้นโท ชนิดวรวิหาร
นิกาย: เถรวาท (มหานิกาย)
เจ้าอาวาส: พระเทพสิทธิโสภณ (สุรสีห์ กิตติโสภโณ)
เวลาทำการ: 06.00-20.00 น.
 สถานีย่อยพระพุทธศาสนา
วัดพระธาตุเชิงชุมวรวิหาร ตั้งอยู่ที่ริมหนองหาร ถนนเจริญเมือง อำเภอเมืองสกลนคร จังหวัดสกลนคร จะมีงานนมัสการพระธาตุประจำปี เริ่มตั้งแต่วันขึ้น 11 ค่ำ ถึง 15 ค่ำ เดือนยี่
ลําดับเจ้าอาวาส

| ลำดับ | นาม-ฉายา | ดำรงตำแหน่ง (พ> ศ.) | หมายเหตุ |
| --- | --- | --- | --- |
| 1. | พระครูหลักคำ |  |  |
| 2. | พระครูชิน |  |  |
| 3. | พระครูเหม |  |  |
| 4. | พระครูเสือ |  |  |
| 5. | พระครูสอน |  |  |
| 6. | พระครูพรหมมา |  |  |
| 7. | พระครูแพง |  |  |
| 8. | พระครูหลักคำ (พน) | 2430 - 2453 |  |
| 9. | พระครูสกลสมณกิจสังฆปาโมกข์ (บุตรดี ปัญญาวุฑโฑ) | 2453 - 2466 |  |
| 10. | พระเทพวิมลเมธี (วันดี สิริวัณโณ) | 2476 - 2529 |  |
| 11. | พระเทพวิสุทธาจารย์ (กง โฆสโก) | 2542 - 2552 |  |
| 12. | พระเทพสิทธิโสภณ (สุรสีห์ กิตติโสภโณ) | 2552 - ปัจจุบัน |  |
ตำนาน

พระพุทธเจ้าพร้อมด้วยพระอานนท์ ได้เสด็จจากพระวิหารเชตวัน เสด็จตามลำแม่น้ำโขง มีพระพุทธบาทบัวบก พระพุทธบาทโพนเพล พระพุทธบาทเวินปลา ภูกำพร้า เป็นที่ตั้งของพระธาตุพนม พระพุทธบาทที่ภูน้ำลอดเชิงชุม พระพุทธบาทของพระพุทธเจ้าพระนามกกุสันธะ พระพุทธบาทของพระพุทธเจ้าพระนามโกนาคมนะ และพระพุทธบาทของพระพุทธเจ้าพระนามกัสสปะ
เมื่อพระเจ้าสุวรรณภิงคาระทรงทราบข่าว จึงได้เสด็จออกต้อนรับ พร้อมทั้งพระนางนารายณ์เจงเวงราชเทวี พระพุทธเจ้ามีพุทธประสงค์ให้พระเจ้าสุวรรณภิงคาระ ทรงเลื่อมใสในพระพุทธศาสนายิ่งขึ้น จึงทรงแสดงปาฏิหาริย์บันดาลให้มีดวงมณีรัตน์มีรัศมี พวยพุ่งออกจากพระโอษฐ์พร้อมกันสามดวง พระเจ้าสุวรรณภิงคาระทรงเห็นเป็นอัศจรรย์ก็บังเกิดศรัทธา เปล่งวาจาสาธุการด้วยความปิติ พระพุทธเจ้าได้ตรัสว่า ณ ที่นี้เป็นสถานที่อันอุดมประเสริฐ ที่พระพุทธเจ้าทั้งสี่พระองค์ จะได้มาประชุมรอยพระพุทธบาทไว้ เพื่อเป็นที่สักการะแก่เทวดาและมนุษย์ทั้งหลาย พระเจ้าสุวรรณภิงคาระ บังเกิดความปิติโสมนัส จึงได้ถอดพระมงกุฎทองคำของพระองค์ สวมบูชารอยพระพุทธบาท แล้วทรงสร้างเจดีย์ครอบไว้ จึงได้ชื่อว่า พระธาตุเชิงชุม ตามพงศาวดารลาว ในสมัยพระเจ้าไชยเชษฐาธิราช แห่งกรุงศรีสัตนาคนหุต ล้านช้าง เรียกพระธาตุเชิงชุมว่า พระธาตุหนองหาน
สิ่งก่อสร้างภายในวัด > พระธาตุ

พระธาตุเชิงชุม ตั้งหันหน้าไปทางหนองหารที่อยู่ทางทิศตะวันออก เป็นเจดีย์ก่ออิฐถือปูน รูปทรงสี่เหลี่ยม สูง 24 เมตรเศษ ฐานเป็นรูปสี่เหลี่ยม ส่วนบนเป็นทรงบัวเหลี่ยม ไม่มีลวดลายประดับ ที่ฐานเจดีย์ มีซุ้มประตูทั้งสี่ด้าน ยอดฉัตรทองคำเหนือองค์พระธาตุเชิงชุมทำด้วยทองคำบริสุทธิ์มีน้ำหนัก 247 บาท ซุ้มยอดประตูมีลักษณะเป็นยอดปราสาท ข้างในทึบสร้างด้วยศิลาแลง และหินทรายแดง มีซุ้มประตูหลอกแบบขอม ด้านทิศ เหนือ ใต้ และตะวันตก ซุ้มประตูทางเข้าจริงด้านทิศตะวันออกแต่แรกเริ่มพระธาตุเชิงชุมคงเป็นปราสาทหินทรายศิลปะสมัยขอม ภายในกรอบประตูทางเข้าอุโมงค์ด้านขวามือ มีจารึกพระธาตุเชิงชุมอักษรขอมโบราณ ราวพุทธศตวรรษที่ 16 องค์พระธาตุในปัจจุบันเป็นศิลปะล้านช้าง เนื่องจากช่วงที่อิทธิพลของอาณาจักรล้านช้างแผ่เข้ามาบริเวณภาคตะวันออกเฉียงเหนือของไทย ราวพุทธศตวรรษที่ 19 และได้มีการบูรณะองค์พระธาตุขึ้นมาใหม่
สิ่งก่อสร้างภายในวัด > วิหาร

ภายในพระวิหารประดิษฐาน หลวงพ่อพระองค์แสน เป็นพระพุทธรูปปางมารวิชัย ศิลปเชียงแสน เป็นพระพุทธรูปคู่บ้านคู่เมืองของชาวสกลนคร
สิ่งก่อสร้างภายในวัด > อุโบสถ

พ.ศ. 2370 สร้างพระอุโบสถหลังเดิมหรือสิมเก่า มีลักษณะเป็นสิมแบบโถง โครงสร้างเป็นไม้ก่ออิฐถือปูน หลังคาเป็นกระเบื้องไม้แบบเดิม หันหน้าไปทางทิศใต้
ครั้งพระธานีเป็นเจ้าเมือง ภายในมีจิตรกรรมเป็นภาพเถาไม้เลื้อยเป็นแนวรอบอาคาร หน้าบันมีจิตรกรรมฝาผนังเป็นรูปเทพบุตรและเทพธิดา ดาวประจำยาม มังกรและเถาไม้เลื้อย ภายในประดิษฐานพระพุทธรูปหลายองค์ ทั้งที่สร้างด้วยไม้และเป็นปูนปั้น
สิ่งก่อสร้างภายในวัด > บ่อน้ำศักดิ์สิทธ์

เป็นบ่อน้ำที่มีมาพร้อมองค์พระธาตุเชิงชุม เดิมมีน้ำพุผุดขึ้นมาเนื่องจากเป็นปลายทางของลำน้ำใต้ดินซึ่งไหลมาจากเทือกเขาภูพาน ผ่านศูนย์ราชการด้านทิศเหนือ ผ่านใจกลางเมืองข้างวัดเหนือ แล้วไหลมาผุดที่นี่ เรียกว่า "ภูน้ำซอด" หรือ "ภูน้ำลอด" แล้วไหลผ่านไปที่สระพังทอง ในสวนสมเด็จพระศรีนครินทร์ซึ่งอยู่ติดกับวัด เมื่อน้ำน้อยลงเรื่อย ๆ จึงได้มีการทำผนังกั้นไม่ให้ดินพังลงไป ในอดีตจะมีการนำน้ำจากบ่อน้ำที่นี่ไปประกอบพิธีเมื่อมีพิธีกรรมอันสำคัญต่าง ๆ อีกด้วย
สิ่งก่อสร้างภายในวัด > หอกลอง

หอกลองหรือหอระฆัง เป็นหอกลองสูงทั้งหมดสามชั้น สร้างขึ้นในปี พ.ศ. 2503 โดยชาวเวียดนามที่ได้มาพำนักอาศัย ณ จังหวัดสกลนคร ร่วมใจกันสร้างขึ้นถวายองค์พระธาตุเชิงชุมเพื่อเป็นพุทธบูชาเพื่อใช้บอกเวลายามต่าง ๆ
ดูเพิ่ม

เหรียญ 10 สตางค์
หน้าบันขององค์พระธาตุเชิงชุม
หลวงพ่อพระองค์แสน
องค์พระธาตุเชิงชุมและพระวิหาร
สิมหรืออุโบสถ วัดพระธาตุเชิงชุม
บ่อน้ำศักดิ์สิทธิ์
หอกลอง วัดพระธาตุเชิงชุม
วัดอัมพวัน (จังหวัดสิงห์บุรี)

สำหรับวัดอัมพวันแห่งอื่น ดูที่ วัดอัมพวัน
| วัดอัมพวัน |
| --- | --- |

ที่ตั้ง: ตำบลบ้านแป้ง อำเภอพรหมบุรี จังหวัดสิงห์บุรี
นิกาย: มหานิกาย
พระพุทธรูปสำคัญ: พระพุทธชโลธร
 สถานีย่อยพระพุทธศาสนา
วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพรหมบุรี อำเภอพรหมบุรี จังหวัดสิงห์บุรี
วัดอัมพวันมีการปฏิบัติธรรมซึงพระธรรมสิงหบุราจารย์ (จรัญ ฐิตธมฺโม)เป็นผู้สร้างเป็นสำนักปฏิบัติธรรมที่มีชื่อเสียงมาจนถึงทุกวันนี้ แนวทางการปฏิบัติจะเป็นการฝึกแบบสติปัฏฐาน 4 (พอง-ยุบ)
ที่ตั้งและอาณาเขตของวัด

วัดอัมพวัน ตั้งอยู่เลขที่ 53 หมู่ที่ 4 (เบี่ยงออกจากถนนเอเชีย กิโลเมตรที่ 78 )ตำบลบ้านแป้ง อำเภอพรหมบุรี จังหวัดสิงห์บุรี 16160 โทร. 036 510 598
ที่ดินของวัดมีเนื้อที่ 31 ไร่ 2 งาน 8 ตารางวา ตามหนังสือแสดงกรรมสิทธิ์ที่ดิน คือ โฉนดที่ 8877 เลขที่ 223 โดยมีอาณาเขตดังนี้
ทางทิศเหนือ มีความยาว 38 เมตร ติดกับที่ดินเลขที่ 147 ทางสาธารณประโยชน์
ทางทิศใต้ มีความยาวยาว 259 เมตร ติดกับที่ดินเลขที่ 145 ที่มีการครอบครองสาธารณประโยชน์
ทางทิศตะวันออก มีความยาว 185 เมตร ติดกับทางสาธารณประโยชน์
ทางทิศตะวันตก มีความยาว 192 เมตร ติดกับที่ดินเลขที่ 147 ทางสาธารณประโยชน์
ประวัติ

วัดอัมพวันเป็นวัดที่ถูกสร้างขึ้นตั้งแต่สมัยกรุงศรีอยุธยาในรัชสมัยของสมเด็จพระนารายณ์มหาราช ดังมีหลักฐานที่ปรากฏ เช่น พระพุทธรูปปางนาคปรกหิน 2 องค์ สมัยลพบุรี แบบหูยาน 2 องค์ ตู้พระธรรมสร้าง พ.ศ. 2200 จำนวน 1 ตู้ ตู้พระไตรปิฎกลายรดน้ำ 1 ตู้ พ.ศ. 2310 ศิลาจารึกในอุโบสถหลังเก่าจารึกเป็นภาษาจีนว่าคนจีนได้สร้างอุโบสถวัดอัมพวัน สมัยเหม็งเชี้ยว คนจีนได้นำเรือกำปั่นมาทำการค้ามากับฝรั่งชาติฮอลันดามาค้าขายกับสมเด็จพระนารายณ์มหาราช ที่เมืองลพบุรี จอดหน้าวัดอัมพวัน ได้สร้างโบสถ์วัดอัมพวันสมัยเจ้าอาวาสวัดอัมพวันชื่อ พระครูญาณสังวร อายุ 99 ปี สร้างโบสถ์เสร็จแล้ว ฝรั่งเพื่อนคนจีนได้ขอพระราชทาน พระพุทธรูปปางนาคปรกหินทั้งสององค์จากสมเด็จพระนารายณ์มหาราช ให้คนจีนเอาไว้ในโบสถ์จนถึงการสร้างโบสถ์หลังใหม่(ปัจจุบันนำไปประดิษฐานที่กุฏิหลวงพ่อชั้นล่าง)
โบราณวัตถุที่สำคัญ
พระพุทธรูปนาคปรกหูตุ้ม
พระพุทธรูปนาคปรกหูหยาน
พระพุทธรูปปางสมาธิเพชร
ตู้พระไตรปิฎก ลายรดน้ำ สร้างปีพ.ศ. 2310
ตุ้พระธรรม สร้างปีพ.ศ. 2200
พระพุทธชโลธร พระประธานที่อุโบสถเป็นพระประธานแบบสุโขทัย ปางสะดุ้งมารขนาดหน้าตักกว้าง 4 ศอก 9 นิ้ว สูง 5 ศอก ประทับนั่งอยู่บนฐานชุกชีแบบอยุธยาทำด้วยปูนปั้นจำลองแบบมาจากวัดโพธิ์ พระนคร สร้างเมื่อ 8 เมษายน 2513 โดยมีคุณสุมาลย์-คุณทองย้อย ชโลธร เป็นผู้อุปถัมภ์ในการสร้างจึงได้ชื่อสกุลมาเป็นพระนามของพระพุทธรูปนั้น
การบริหาร การปกครอง

วัดอัมพวัน เป็นวัดในเขตการปกครองสงฆ์ของมหานิกาย ภาค 3 หนกลาง ปัจจุบัน เจ้าอาวาสชื่อ “พระครูปลัดสิทธิวรวัฒน์”
รายชื่อเจ้าอาวาสวัดอัมพวันเท่าที่มีหลักฐาน ดังนี้
พ.ศ. 2382 - 2397	คือ	พระครูพรหมนครบวรราชมุนี
พ.ศ. 2398 - 2412	    คือ	พระครูปาน
พ.ศ. 2412 - 2427	    คือ	พระอธิการเทศ
พ.ศ. 2428 - 2442  	คือ	พระอธิการเยื้อน
พ.ศ. 2443 - 2556 	คือ	พระใบฎีกาแย้ม
พ.ศ. 2456 - 2465 	คือ 	พระอธิการเลี่ยม
พ.ศ. 2466 - 2476 	คือ	เจ้าอธิการสัว
พ.ศ. 2476 - 2480 	คือ	พระอธิการล้วน
พ.ศ. 2481 - 2499 	คือ	พระอธิการหล่ำ เหมโก
พ.ศ. 2500 - 2559 	คือ	พระธรรมสิงหบุราจารย์ (จรัญ ฐิตธมฺโม)
พฤษภาคม พ.ศ. 2559 - เมษายน พ.ศ. 2560   คือ	พระครูปัญญาประสิทธิคุณ
พ.ศ. 2560 ถึง ปัจจุบัน  	คือ	พระครูปลัดสิทธิวรวัฒน์
สิ่งปลูกสร้างที่สำคัญ

พระเจดีย์ธรรมสิงหบุราจริยานุสรณ์
เริ่มดำเนิการก่อสร้างหลังจากหลวงพ่อจรัญได้ละสังขารในปีพ.ศ. 2559 ได้แรงบันดาลใจจากวัดใหญ่ชัยมงคล จ.พระนครศรีอยุธยา (ซึ่งหลวงพ่อจรัญเคยไปตามนิมิตได้พบใบลานทองคำที่จารึกบทถวายพรพระหรือพุทธชัยมงคลคาถาซึ่งสมเด็จพระนเรศวรได้ทรงจารึกและบรรจุไว้ในเจดีย์วัดใหญ่ชัยมงคลแห่งนี้) สำหรับพระเจดีย์ธรรมสิงหบุราจริยานุสรณ์นี้ มีเจดีย์ใหญ่อยู่ตรงกลางแวดล้อมด้วยเจดีย์เล็กอีก 8 ทิศ เจดีย์เป็นสีขาว มีส่วนยอดหุ้มทองคำ เจดีย์ประกอบด้วยกัน 4 ชั้น ชั้น G : ลานจอดรถ ความจุประมาณ 140 คัน ชั้นที่ 1 เป็นห้องโถงกว้างใหญ่อเนกประสงค์ที่พระภิกษุสงฆ์และพุทธบริษัทสามารถใช้ปฏิบัติศาสนกิจต่างๆ ชั้นที่ 2 เพื่อบรรจุพระสรีระสังขารของพระเดชพระคุณหลวงพ่อจรัญ ฐิตธมฺโมรวมทั้งอัฐบริขารต่างๆของหลวงพ่อ ส่วนชั้น 3 (ชั้นบนสุด) เพื่อบรรจุพระบรมสารีริกธาตุขององค์สมเด็จพระสัมมาสัมพุทธเจ้า ส่วนที่ฐานโดยรอบชั้นล่างของพระเจดีย์ยังสามารถใช้เพื่อการเวียนเทียนประทักษิณ
กิจกรรมและวันสำคัญของวัด

1 มกราคม วันทำบุญผ้าป่าข้าวสาร
14 มกราคม วันทำบุญแผ่นดิน
25 มกราคม วันละสังขารหลวงพ่อจรัญ
27 มกราคม วันทำบุญบำเพ็ญกุศลให้แม่ใหญ่(อุบาสิกาสุ่ม ทองยิ่ง)
5 กุมภาพันธ์ วันทำบุญบำเพ็ญกุศลให้ย่าเจิม จรรยารักษ์(โยมแม่)
15 เมษายน วันกตัญญู
15 สิงหาคม วันคล้ายวันเกิดหลวงพ่อจรัญ
14 ตุลาคม วันคล้ายวันประสบอุบัติเหตุ
31 ธันวาคม วันชำระหนี้สงฆ์ สวดมนต์ข้ามปี
ศูนย์ปฏิบัติธรรม

ศูนย์ปฏิบัติธรรมสวนเวฬุวัน จ.ขอนแก่น (สาขาวัดอัมพวัน)
เป็นศูนย์ปฏิบัติธรรมที่พระเดชพระคุณหลวงพ่อพระธรรมสิงหบุราจารย์ (จรัญ ฐิตธมฺโม) ได้เป็นผู้ก่อตั้งเพื่อโดยมีปณิธานว่า"ศูนย์ปฏิบัติธรรมสวนเวฬุวันนี่ เป็นของคนไทย เอาไว้ช่วยเหลือประเทศชาติ ศาสนา พระมหากษัตริย์ เพื่อประโยชน์สุขของประชาชนในชาติบ้านเมืองของเรา"
โดยศูนย์ฯมีพื้นที่เกือบ 300 ไร่ มีศาลาปฏิบัติธรรม อาคารที่พัก วิหาร หอฉัน โรงทาน ห้องน้ำ ห้องครัว ไว้รองรับผู้ปฏิบัติธรรมทั้งแบบทั่วไปและหมู่คณะ
แหล่งข้อมูล

เว็บไวต์วัดอัมพวัน อ.พรหมบุรี จ.สิงห์บุรี
เอ็มไพร์ส: ดาวน์ออฟเดอะโมเดิร์นเวิลด์

| เอ็มไพร์ส: ดาวน์ออฟเดอะโมเดิร์นเวิลด์ |
| --- | --- |
งานศิลปะบรรจุภัณฑ์เวอร์ชันอเมริกาเหนือ
ผู้พัฒนา: สเตนเลสสตีลสตูดิโอ
ผู้จัดจำหน่าย: แอ็กติวิชัน
ออกแบบ: ริค กูดแมน จอน อเลนสัน ริชาร์ด บิชอป
แต่งเพลง: สก็อต มอร์แกน กาย วิตมอร์
ชุด: เอ็มไพร์เอิร์ธ
เอนจิน: ไททัน
เครื่องเล่น: ไมโครซอฟท์ วินโดวส์
วางจำหน่าย: 22 ตุลาคม ค.ศ. 2003
แนว: เกมกลยุทธ์เรียลไทม์
รูปแบบ: ผู้เล่นคนเดียว, หลายผู้เล่น
เอ็มไพร์ส: ดาวน์ออฟเดอะโมเดิร์นเวิลด์ (อังกฤษ: Empires: Dawn of the Modern World) เป็นวิดีโอเกมกลยุทธ์เรียลไทม์ ที่ได้รับการพัฒนาโดยสเตนเลสสตีลสตูดิโอ และผลิตโดยแอ็กติวิชัน ซึ่งมีฉากตามยุคประวัติศาสตร์โลกตั้งแต่สมัยกลางจนถึงสงครามโลกครั้งที่สอง โดยผู้เล่นเกมจะสามารถควบคุมหนึ่งในเก้ามหาอำนาจเข้าชิงสู่ชัยชนะ การสำรวจลูกค้าจากเอมไพร์เอิร์ธ ซึ่งเป็นภาคก่อนหน้าของค่ายสเตนเลสสตีล ได้นำมาใช้เป็นจุดเริ่มต้นของเอมไพร์: สิ่งเหล่านี้เป็นแรงบันดาลใจต่อทีมงานในการออกแบบที่เรียบง่ายขึ้น และรวมถึงอารยธรรมที่มีรูปแบบของการเล่นไม่ทับซ้อนกัน เอมไพร์ ได้รับความเห็นเชิงบวกจากกลุ่มนักวิจารณ์ ที่ซึ่งมีความสุขกับรูปแบบหลายผู้เล่น อย่างไรก็ตาม มีความคิดเห็นบางส่วนที่ไม่ชอบโหมดผู้เล่นคนเดียว และความคิดเห็นโต้แย้งกันในลักษณะเฉพาะของเลเวลในเกมเมื่อเทียบกับคู่แข่งอย่างไรส์ออฟเนชัน ยอดจำหน่ายของเอ็มไพร์ส เมื่อรวมกับเอมไพร์เอิร์ธ มีมูลค่ารวมทั้งสิ้น 2.5 ล้านชุดในปี ค.ศ. 2004
ต่อมาเกมนี้ได้รับการเผยแพร่ในก๊อก.คอม ในเดือนพฤษภาคม ค.ศ. 2017
การตอบรับ

เอ็มไพร์สได้รับการตอบรับอย่างดีจากนักวิจารณ์ตามตัวรวบรวมบทวิจารณ์ของเว็บไซต์เมทาคริติกและเกมแรงกิงส์ ยอดขายของเกมเมื่อรวมกับเอมไพร์เอิร์ธทะลุ 2.5 ล้านหน่วยในเดือนพฤษภาคม ค.ศ. 2004 อดัม บีสเซเนอร์ แห่งนิตยสารเกมอินฟอเมอร์ขนานนามเอ็มไพร์สให้เป็น "เกมดีที่ผลัก" วอร์คราฟต์ 3 และเอจออฟมีโธโลจี ซึ่งคุ้มค่าสำหรับแฟนเกมประเภทวางแผนเวลาจริง เขายกย่องโหมดเอ็มไพร์บิลเดอร์และโหมดแอ็กชัน รวมถึงความโดดเด่นของโหมดผู้เล่นหลายคน แต่เขาพบว่าแคมเปญผู้เล่นคนเดียวนั้นน่าเบื่อ ส่วนโจนาห์ แจ็กสัน ของรายการเอกซ์-เพลย์, รอน ดูลิน แห่งนิตยสารคอมพิวเตอร์เกมมิงเวิลด์ และสตีเฟน พูล แห่งพีซี เกมเมอร์ ยูเอส ไม่รู้สึกประทับใจในทำนองเดียวกันสำหรับโหมดผู้เล่นเดี่ยวของเกม: นักวิจารณ์คนสุดท้ายชี้ให้เห็นว่า "ฉากตัดพูดมากเกินและเสียงพากย์แย่มาก" อย่างไรก็ตาม พูลขนานนามเอ็มไพร์สให้เป็นเกมหลายผู้เล่นที่โดดเด่น, คล่องตัว และมีคุณสมบัติครบถ้วน ซึ่งเขาแนะนำแม้จะมีข้อบกพร่องและขาดการเปลี่ยนแปลงใหม่ แจ็กสันยกย่ององค์ประกอบของผู้เล่นหลายคนเช่นกัน และเขาเชื่อว่า ในขณะที่เกมในตอนแรกดูเหมือนว่าไม่เป็นทางการ เอ็มไพร์สคือ "เติบโตเต็มที่และมีความสมดุลมากที่สุดของหัวข้อกูดแมน"
เกี่ยวกับแคมเปญผู้เล่นเดี่ยว ผู้เขียนนิตยสารพีซีโซนสังเกตการออกแบบระดับสูงและ "เสียงพากย์ที่แสดงความสามารถสูงสุด" และพวกเขาก็ชื่นชม "ความสมดุลและความหลากหลาย" ของโหมดผู้เล่นหลายคน อย่างไรก็ตาม พวกเขาวิพากษ์วิจารณ์การหาเส้นทาง, อินเตอร์เฟซ และคุณภาพกราฟิกที่ไม่สอดคล้องกันของเอ็มไพร์ส และพวกเขาบอกว่ามันด้อยกว่าเมดีเวล: โททัลวอร์ และไรส์ออฟเนชันส์ ในทางกลับกัน ดูลินเห็นด้วยกับจ็กสันว่าเอ็มไพร์สเป็นวิดีโอเกมวางแผนเวลาจริงตามแบบแผนอย่างไม่น่าเชื่อ ซึ่งแนะนำ "ดีมาก หากเริ่มแรกไม่ชัดเจน โดยเปลี่ยนเป็นสูตรมาตรฐาน" เขาสรุปว่ามันเป็นคู่แข่งที่ทำกับชื่อเกมกลยุทธ์เรียลไทม์ในอดีต เช่น ไรส์ออฟเนชันส์, เอจออฟเอ็มไพร์ส และเอ็มไพร์สเอิร์ธ ส่วนการเขียนสำหรับเว็บไซต์เกมสปอต แซม ปาร์กเกอร์ แย้งว่าเอ็มไพร์สแยกตัวเองออกจากคู่แข่ง เอจออฟเอ็มไพร์ส II: ดิเอจออฟคิงส์ และเอจออฟมีโธโลจี รวมถึงเขาให้ความเห็นว่า "แม้ว่ามันอาจจะไม่ได้มีความกว้างของการสร้างอาณาจักรแบบเรียลไทม์ของไรส์ออฟเนชันส์ แต่ข้อเสนอขอบเขตที่แน่นก็จะจ่ายปันผลเมื่อมันมาถึงยุทธการที่รวดเร็ว"
สตีฟ บัตส์ แห่งเว็บไซต์ไอจีเอ็น พร้อมด้วยเราช์จากเว็บไซต์เกมสปาย เรียกเอ็มไพร์สว่าเป็นการปรับปรุงที่สำคัญบนรากฐานของเอ็มไพร์เอิร์ธ โดยขอบคุณขอบเขตที่เล็กลงและการเล่นเกมที่ลึกกว่า เช่นเดียวกับสตาฟของนิตยสารพีซีโซน ที่นักเขียนทั้งคู่สนุกกับโหมดผู้เล่นเดี่ยว แม้ว่าเราช์จะสังเกตเห็นบทประพันธ์และเสียงพากย์ดีพอใช้ เราช์พิจารณาว่าโหมดผู้เล่นหลายคนเป็นคุณสมบัติที่ดีที่สุดของเอ็มไพร์ส: เขารู้สึกว่าโหมดเอ็มไพร์บิลเดอร์และแอ็กชันนั้นมีความสมดุล และอารยธรรมแต่ละแห่ง "ให้ผู้เล่นได้รับประสบการณ์ที่แตกต่างอย่างสิ้นเชิง" เขาสังเกตเห็นการนำเสนอภาพและเสียงของเกมว่าเป็นจุดพร่อง บัตส์พบข้อผิดพลาดกับระบบกล้องของเกม แต่เขาสรุปว่าเอ็มไพร์สเป็นเกมกลยุทธ์เรียลไทม์ที่ไม่เหมือนใคร และ "เป็นทิศทางที่ดีสำหรับเกมประเภทนี้"
แหล่งข้อมูลอื่น

เอ็มไพร์ส: ดาวน์ออฟเดอะโมเดิร์นเวิลด์ ที่ MobyGames
แถบอักษรข่าววิ่ง

แถบตัวอักษรข่าววิ่ง ที่ด้านล่างของหน้าจอ
แถบอักษรข่าววิ่ง (อังกฤษ: news ticker บ้างเรียก crawler หรือ slide) เป็นแถบที่อยู่บริเวณด้านล่างของจอโทรทัศน์เพื่อใช้แสดงหัวข้อข่าวสั้น โดยมักปรากฏในรายการประเภทข่าวและสถานการณ์ปัจจุบัน เริ่มใช้ครั้งแรกในสหรัฐอเมริกาเมื่อ พ.ศ. 2495 โดย เอ็นบีซี โดยเป็นส่วนหนึ่งของรายการทูเดย์ แถบอักษรข่าววิ่งดังกล่าวเป็นเพียงการฉายแถบกระดาษที่มีหัวข้อข่าวอย่างสั้นวิ่งในลักษณะเครื่องพิมพ์ดีดอยู่บริเวณด้านล่างของจอ แต่ได้ยกเลิกในภายหลัง เนื่องจากไม่ได้รับความนิยม จนสถานีโทรทัศน์ ซีเอ็นเอ็นเฮดไลน์นิวส์ ได้เริ่มใช้แถบตัวอักษรข่าวในปี พ.ศ. 2535 โดยระยะแรกใช้ในการรายงานผลกีฬา และสถานีโทรทัศน์ทั่วโลกเริ่มใช้แถบตัวอักษรข่าววิ่งในลำดับหลังจากนั้น
ในประเทศไทย

ในประเทศไทย เริ่มมีการใช้แถบตัวอักษรข่าววิ่งครั้งแรกโดย เนชั่นทีวี แต่เป็นการเสนอข่าวแบบพาดหัวข่าวเดี่ยว ทีละหนึ่งข้อความข่าว ด้วยการเลื่อนตัวอักษรทีละตัวจากทางซ้ายไปทางขวาตามลำดับในช่วงเดียว โดยได้ใช้เป็นครั้งแรกตั้งแต่ประมาณปลายปี พ.ศ. 2543 ถึงปี พ.ศ. 2544 (ใช้งานมาจนถึงกลางปี พ.ศ. 2554) ต่อมาในปี พ.ศ. 2545 โมเดิร์นไนน์ทีวี (ปัจจุบันคือ ช่อง 9 เอ็มคอตเอชดี) เริ่มใช้แถบตัวอักษรข่าววิ่งโดยข่าวที่อยู่ในแถบตัวอักษรวิ่งจะแสดงต่อเนื่องกัน โดยแต่ละข่าวจะเว้นช่องว่างเป็นช่วงกว้าง ต่อมาสถานีโทรทัศน์ในประเทศไทยช่องอื่นๆ เริ่มมีการใช้แถบตัวอักษรข่าววิ่งตามลำดับ
แถบไคเปอร์

ภาพกราฟิกแสดงแถบไคเปอร์ และเมฆออร์ต
ภาพแสดงวัตถุพ้นดาวเนปจูนขนาดใหญ่ ที่เป็นที่รู้จักแล้วในปัจจุบัน
ยานนิวฮอไรซันส์ ที่ใช้ในการสำรวจแถบไคเปอร์ และดาวพลูโต
แถบไคเปอร์ (อังกฤษ: Kuiper Belt) หมายถึง บริเวณที่อยู่เลยวงโคจรของดาวเนปจูนออกไป ที่ด้านนอกระบบสุริยะรอบนอก มีบริเวณกว้าง 3,500 ล้านไมล์  มีก้อนวัตถุแข็ง เป็นน้ำแข็งขนาดเล็กจำนวนมากโคจรรอบดวงอาทิตย์ ลักษณะคล้ายกับแถบดาวเคราะห์น้อย ที่อยู่ระหว่างวงโคจรของดาวอังคารกับดาวพฤหัสบดี วัตถุที่อยู่ในแถบไคเปอร์ มีชื่อเรียกว่า วัตถุแถบไคเปอร์ (Kuiper Belt Object - KBO) หรืออีกชื่อหนึ่งว่า วัตถุพ้นดาวเนปจูน (Trans-Neptunian Object - TNO) ซึ่งมีองค์ประกอบส่วนใหญ่เป็นน้ำแข็ง เชื่อกันว่าก้อนน้ำแข็งเหล่านี้ เป็นแหล่งกำเนิดของ"ดาวหางคาบสั้น" โดยชื่อแถบไคเปอร์นี้ ได้ตั้งเพื่อเป็นเกียรติแก่ เจอราร์ด ไคเปอร์ ผู้ค้นพบ
เดิมทีวัตถุที่มีขนาดใหญ่ที่สุดที่ถูกค้นพบในแถบไคเปอร์ คือ ดาวพลูโต ซึ่งถูกค้นพบเมื่อ ค.ศ. 1930 ส่วนก้อนน้ำแข็งอื่น ๆ นั้นมีแสงริบหรี่และมองหายาก จึงถูกค้นพบในเวลาต่อมา ดวงแรกที่ค้นพบ คือ 1992 QB1 เมื่อ ค.ศ. 1992 และใน ค.ศ. 2005 นักดาราศาสตร์ได้ค้นพบวัตถุในบริเวณนี้ดวงหนึ่งซึ่งมีชื่อเรียกว่า 2003UB313 โดยมีขนาดใกล้เคียงกับพลูโต และนำไปสู่การถกเถียงในหมู่นักดาราศาสตร์ว่าควรจะเรียกวัตถุใหม่ที่มีขนาดใกล้เคียงกับพลูโตว่าดาวเคราะห์หรือไม่ สหพันธ์ดาราศาสตร์สากลจึงลงมติปลดพลูโตจากการเป็นดาวเคราะห์มาเป็นดาวเคราะห์แคระ และวัตถุที่มาของความขัดแย้งนี้ก็ได้ชื่อเป็นทางการว่า อีริส (Eris) ต่อมาในต้น ค.ศ. 2007 นักดาราศาสตร์ก็ยืนยันขนาดของเอริสว่ามีขนาดใหญ่กว่าพลูโตเล็กน้อย โดยมีเส้นผ่าศูนย์กลาง 2400 กิโลเมตร
นักดาราศาสตร์จะได้ศึกษาวัตถุในแถบไคเปอร์อย่างละเอียด ใน ค.ศ. 2015 เมื่อยานนิวฮอไรซันส์ ของนาซา เดินทางไปถึงวงโคจรของดาวพลูโตในเดือนกรกฎาคม